

|  |  |
| --- | --- |
|   |  REPUBLIKA HRVATSKALIČKO-SENJSKA ŽUPANIJA |

 Ž U P A N

KLASA: 550-06/23-01/33

URBROJ: 2125-02-24-31

Gospić, 29. listopada 2024. godine

**Poziv na edukaciju za** **članove Savjeta za socijalnu skrb i djelatnike Ličko-senjske županije vezano za socijalno planiranje, provedbu i praćenje Socijalnog plana Ličko-senjske županije u sklopu projekta „ Izrada Socijalnog plana Ličko-senjske županije“**

Ličko-senjska županija započela je provedbu projekta „ Izrada Socijalnog plana Ličko-senjske županije .“, kodni broj: SF.3.4.08.01.0021, sufinanciranog iz Europskog socijalnog fonda plus u okviru Programa Učinkoviti ljudski potencijali 2021.-2027. u iznosu od 31.791,04 eura. Ukupna vrijednost projekta je 33.464,25 eura.

Cilj projekta su izrada Socijalnog plana Ličko-senjske županije i osnaživanje članova Savjeta za socijalnu skrb i djelatnika Ličko-senjske županije u planiranju i razvoju mreže socijalnih usluga radi smanjenja nejednakosti u pružanju usluga, ispunjenja potreba socijalno osjetljivih skupina i prevencije socijalne isključenosti.

 Zakonom o socijalnoj skrbi („Narodne novine”, broj 18/22., 46/22., 119/22., 71/23. i 156/23.) socijalno planiranje stavljeno je u nadležnost jedinica područne (regionalne) samouprave te je stoga potrebno pružiti podršku unaprjeđenju znanja članova Savjeta za socijalnu skrb i djelatnika Ličko-senjske županije, odnosno osnažiti ih za proces socijalnog planiranja, kao i za provedbu i praćenje Socijalnog plana Ličko-senjske županije. Slijedom navedenog, za članove Savjeta za socijalnu skrb i djelatnike Ličko-senjske županije, organizirat će se edukacija kroz projektnu aktivnost Provedba edukacije za članove Savjeta za socijalnu skrb i djelatnike JP(R)s vezano za socijalno planiranje, provedbu i praćenje Socijalnog plana Ličko-senjske županije.

***Edukacija u ukupnom trajanju od 14 sati održati će se 8.i 11. studenog 2024. godine s početkom u 9,00 sati u Razvojnom centru Ličko-senjske županije, Gospić, Pazariška ulica 36 (multifunkcionalna dvorana).***

Pozivamo sve članove Savjeta za socijalnu skrb i sve djelatnike Upravnog odjela za zdravstvo, socijalnu politiku, demografiju i mlade te stambeno zbrinjavanje Ličko-senjske županije da podnesu svoje prijave za sudjelovanjem na edukaciji najkasnije do 6. studenog 2024. godine do 12:00 sati na adresu e-pošte: josipa@licko-senjska.hr. Program edukacije, prijavnica i privola nalaze se u privitku ovog Poziva.

 Broj sudionika na edukaciji ograničen je na 13 sudionika. Lista sudionika će se definirati prema redoslijedu zaprimanja prijava, uz obvezu pripadnosti ciljnoj skupini. Svi prijavljeni kandidati biti će obaviješteni o rezultatima njihove prijave. Prijave se podnose putem obrasca prijave i privole koji su sastavni dio ovog Poziva te se nalaze i na internet stranici Ličko-senjske županije ( [www.licko-senjska.hr](http://www.licko-senjska.hr) ). Nakon završetka edukacije sudionici će dobiti potvrdu o sudjelovanju.

Prilikom uključivanja u projektnu aktivnost od sudionika će biti prikupljeni osobni podaci te će se prema istima postupati u skladu s važećim pravnim propisima kojima se regulira zaštita osobnih podataka.

S poštovanjem,

 **Ž U P A N**

 Ernest Petry, mag. iur. univ. spec. oec. - MBA